6. ΝΟΜΟΣ υπ’ αριθ. 1196 της 19/24 Αυγ. 1981 (ΦΕΚ Α΄ 224) Περί επιχορηγήσεως των επιβατηγών, επιβατηγών-οχηματαγωγών και φορτηγών - οχηματαγωγών ακτοπλοϊκών πλοίων. Άρθρ.1.-1.Διατίθεται εκ του Κρατικού Προϋπολογισμού ποσόν εκ 50.000.000 δραχμών προς επιχορήγησιν των εκτελεσάντων από 1ης Οκτωβρίου μέχρι 31ης Δεκ. 1980 προγραμματισμένα ή εγκεκριμένα δρομολόγια ακτοπλοϊκών επιβατηγών πλοίων (κλασσικού τύπου ή οχηματαγωγών) και ακτοπλοϊκών φορτηγών–οχηματαγωγών πλοίων δια την κάλυψιν των κατά το χρονικόν τούτο διάστημα ηυξημένων εξόδων εκμεταλλεύσεως. 2.Εις το ως άνω ποσόν προστίθεται και το υπόλοιπον του, δια της υπ’ αριθ. 99649/11.6.80 κοινής αποφάσεως των Υπουργών Συντονισμού, Οικονομικών, Βιομηχανίας και Ενεργείας και Εμπορικής Ναυτιλίας της κυρωθείσης υπό του νόμ. 1060/1980 «περί κυρώσεως αποφάσεων καθοριζουσών ειδικάς τιμάς καυσίμων εις τινας κατηγορίας πλοίων», εγκριθέντος ποσού που θα παρέμενε αδιάθετον μετά την υπό των δικαιούχων υποβολήν των καθορισθέντων δικαιολογητικών, τα οποία δέον να έχουν κατατεθή εις ΥΕΝ το αργότερον μέχρι 31ης Ιαν. 1981. Άρθρ.2.-1.Τα εις το προηγούμενον άρθρον ποσά τηρούνται εις ειδικόν λογαριασμόν παρά τη Τραπέζη της Ελλάδος. Τον λογαριασμόν τούτον διαχειρίζεται ο Υπουργός Εμπορικής Ναυτιλίας. Δι’ αποφάσεών του, δημοσιευομένων δια της εφημερίδος της Κυβερνήσεως καθορίζονται: α)Οι δικαιούχοι, οι όροι και οι προϋποθέσεις της παρεχομένης επιχορηγήσεως. β)Τα δια την είσπραξιν αυτής υποβαλλόμενα δικαιολογητικά ως και ο χρόνος πέρατος της υποβολής των. γ)Τα της διακινήσεως και της εν γένει λειτουργίας του ως άνω λογαριασμού και των εξ αυτών αναλήψεων. δ)Παν έτερον θέμα σχετιζόμενον με την επιχορήγησιν ταύτην, με την διάθεσιν του ποσού περί ου η παρ. 2 του άρθρ. 1 του παρόντος και με την διακίνησιν του λογαριασμού. 2.Η κατανομή του ποσού της επιχορηγήσεως γίνεται μεταξύ των πλοίων των εκτελεσάντων τα εις το άρθρ. 1 παρ. 1 του παρόντος νόμου δρομολόγια, δια τα οποία θα υποβληθούν τα σχετικά δικαιολογητικά εντός της υπό των ανωτέρω Υπουργικών αποφάσεων οριζομένης προθεσμίας και αμέσως άμα τη παρελεύσει ταύτης. Άρθρ.3.-Η ισχύς του παρόντος νόμου άρχεται από της δημοσιεύσεώς του εις την εφημερίδα της Κυβερνήσεως. 